### Resume

Vejdirektoratets cykelstipulje i 2021 har givet tilsagn om medfinansiering af sikker krydsning af Bredstenvej. Byrådet har afsat midler til projektet i anlægsbevillingen til Ny Jesper Karlsen. Samtidig har Byrådet afsat midler i inflationspuljen til projektet. Der skal tages beslutning om designet af den sikre krydsning af Bredstenvej. Forvaltningen præsenterer seks løsningsforslag med økonomiske overslag.

### Sagsfremstilling

Teknisk Udvalg godkendte den 8. marts 2022 punkt 49, beslutning - tilsagn sikker krydsning af Bredstenvej. I sagen besluttes det at gøre brug af Vejdirektoratets medfinansiering.

Byrådet godkendte den 30. marts 2022 punkt nr. 61, anlægsbevilling – Ny Jesper Karlsen. I sagen er der afsat midler til en del af den grundlæggende infrastruktur i og omkring Ny Jesper Karlsen. Finansiering af sikker krydsning af Bredstenvej er en del af sagen. Konkret er der afsat 15 mio. kr. hvoraf de 7,5 mio. kr. er medfinansiering fra Vejdirektoratet.

Byrådet godkendte den 23. november 2022 punkt nr. 196, anlæg 2022 – udmøntning af inflationspulje. Her reserveres der 7 mio. kr. til projektet.

Formålet med projektet er at skabe en sikker og effektiv krydsningsmulighed for lette trafikanter på tværs af [adresse].

Projektet er en del af et større sammenhængende stiprojekt langs [adresse], der handler om at skabe god adgang for alle fra Vejle midtby til den nære natur ved [adresse] og [adresse]. Krydsningen ved Bredstenvej kobler sig på stien langs [adresse] og stierne rundt om [adresse] og videre ud i [adresse].

Naturen i og omkring Vejle er af stor værdi for alle borgere i Vejle og er et særligt aktiv i forbindelse med udvikling af bydelen Ny Jesper Karlsen og aktiviteter i forbindelse med DGI Landsstævne i 2025.

Økonomisk er der på nuværende tidspunkt i alt 22 mio. kr. til finansiering af projektet.

Teknik & Miljø har undersøgt mulighederne for at etablere en sikker krydsning og har udarbejdet seks løsningsforslag, der alle viser en sikker krydsning af Bredstenvej. Tre af forslagene opfylder desuden de vejledende krav til tilgængelighed, således at naturadgangen kan sikres for alle.

Forslag til [adresse]Forslag 1:

Broen rejser sig fra terrænet på nordsiden af [adresse] og krydser hen over [adresse], i et let buet forløb. På syd siden af [adresse] fortsætter broen i en spiral ned til terrænet mellem [adresse] og Vejle Å. Denne bro udføres med korte ramper, hvilket betyder at de vejledende hældninger for tilgængelighed ikke opfyldes.

Økonomi: 22 mio. kr.

Forslag 2:

Broen er den samme som i forslag 1, men ramperne er forlænget så de opfylder vejledende hældninger for tilgængelighed.

Økonomi: 40 mio. kr.

Forslag 3:

Broen rejser sig fra terrænet på nordsiden af [adresse], og i et bugtet forløb krydser den hen over [adresse]. Det let bugtede forløb fortsætter indtil rampen når terrænet mellem [adresse] og Vejle Å. Denne bro udføres med korte ramper, hvilket betyder at de vejledende hældninger for tilgængelighed ikke opfyldes.

Økonomi: 22 mio. kr.

Forslag 4:

Broen rejser sig fra terrænet på nordsiden af [adresse], og i et bugtet forløb krydser den hen over [adresse]. Det bugtede forløb fortsætter indtil rampen når terrænet mellem [adresse] og Vejle Å. Det bugtede forløb øges så det giver et andet udtryk, dermed opfylder rampernes længde også de vejledende hældninger for tilgængelighed.

Økonomi: 40 mio. kr.

Bredstenvej er rute for særtransporter på tværs af [adresse], og der er derfor behov for at øge frihøjden under en bro for at sikre, at flest mulige transporter kan passere broen. Derfor gælder det for alle broerne, at de etableres med en frihøjde på 5,5meter + 0,2 meter i sikkerhed.

Der vil uanset den øget frihøjde være behov for at ombygge [adresse], for at de helt store særtransporter kan passere igennem Vejle. [adresse]/Vejledalen, Vejledalen/Vestre Engvej, Vestre Engvej/ Boulevarden og [adresse]Damhaven skal derfor ombygges.

Økonomi: 3,5 mio. kr.

Forslag til tunnel-krydsninger:

Der kan også etableres en sikker krydsning af Bredstenvej i form af en tunnel under [adresse].

Da tunnelen skal etableres mellem [adresse] og [adresse], skal der etableres en permanent grundvandssænkning for at holde tunnelen tør og der vil i udførselsperioden muligvis være behov for at spærre Bredstenvej i en længere periode.

Forslag 5:

Rampen ned til tunnelen starter i terræn på nordsiden af [adresse] og laver en slyngning inden den krydser under [adresse] i en lige tunnel. På sydsiden laver rampen igen en slyngning inden den når terrænet mellem [adresse] og [adresse] Dermed opfylder rampernes længde også de vejledende hældninger for tilgængelighed.

Økonomi: xx mio. kr.

Forslag 6:

Rampen ned til tunnelen starter i terræn på nordsiden af [adresse] og krydser under [adresse] i en lige tunnel. På sydsiden forløber rampen i et lige forløb til den når terrænet mellem [adresse] og [adresse] Denne tunnel udføres med korte ramper, hvilket betyder at de vejledende hældninger for tilgængelighed ikke opfyldes.

Økonomi: 20 mio. kr.

Forvaltningen præsenterer på mødet de forskellige forslag.

Tidligere er muligheden for at etablere et rør under den eksisterende bro over [adresse] med henblik på at lede en stiforbindelse under vejen blevet undersøgt. Vurderingen er, at en sådan løsning vil kræve store ombygninger af den eksisterende bro med væsentlige konsekvenser for trafikafviklingen på [adresse]. En sådan løsning vil desuden medføre en reduktion af vandsluget under broen og derfor kræve, at der etableres et omløbssystem med nye bygværker under [adresse]. Den samlede vurdering er, med baggrund i funktionalitet, økonomi og drift, at der ikke bør arbejdes videre med denne løsning.

### Sagens videre forløb

Sagen skal behandles af Økonomiudvalget.

### Klima og resiliensvurdering

En sikker krydsning over [adresse] vil gøre forholdene bedre for cyklister og gående til gavn for den enkelte borger og den grønne mobilitet.

### Teknik- og Miljødirektøren indstiller,

|  |  |
| --- | --- |
| at | udvalget beslutter hvilket forslag der udføres. |

### Beslutning

Udvalget pegede på løsning 3, men tilkendegav samtidigt, at forudsat tilstrækkelig ekstern medfinansiering findes, peges på løsning 4.

Curt Christensen var fraværende.